
Kaikki oikeudet pidätetään

JA JUMALA LOI NAISEN

Homoliittoja kuten naispappeuttakin vastustettaessa on usein vedottu Raamatun luomiskertomuksiin ja etenkin niiden luomisjärjestykseen. Jumala loi miehen ennen naista ja naisen nimenomaan vain miehen vähäpätöisestä kylkiluusta. Siksi nainen siis vaietkoon seurakunnassa ja olkoon miehellensä alamainen. Ja kun Jumala vielä määräsi miehen liittymään vaimoonsa ja tulemaan tämän kanssa ”yhdeksi lihaksi”, voidaan ja saadaan avioliitot solmia ehdottomasti vain miesten ja naisten välillä.

Esimerkiksi homoseksuaalisten väliset avioliitot olisivat siis luomisjärjestyksen vastaisia.

Luomiskertomusten käytettävissä olevat alkutekstit eivät kuitenkaan näyttäisi antavan oikeutta näihin perin yksioikoisiin näkemyksiin.

Raamatussa ei ensinnäkään ole yhtä yhtenäistä luomiskertomusta eikä miestä edes alkutekstien mukaan luotu ennen naista. Sana mda (adam) ei myöskään ole erisnimi vaan yleisnimi; se ei edelleen merkitse mies vaan ihminen.
 Käännöstulkinta on myös iso alkukirjain sanassa hvx eli Eeva, sillä tämä heprean sana tarkoittaa, kuten ruotsin livsmoder, elämän antajaa, josta tulee kaikkien elävien, siis myös ensimmäisen oikean miehen, äiti. Eikä Jumala käske miestä liittymään nimenomaan vaimoonsa, kuten kääntäjä väittää, vaan naiseensa ja asiassa on tällöin – kuten tulemme näkemään -olennainen ero.

Monet alkutekstin aidot merkitykset yhdessä käsitteiden käyttötapojen kanssa antavat mahdollisuuden tavanomaisista hyvinkin poikkeaviin tulkintoihin. Paradoksaalista kylläkin kaikkein radikaalimmat tulkinnat lienevät myös kaikkein vanhimmat. Kanonisoidut käännökset näyttävät hyvin myöhäsyntyisiltä. Seuraavassa tutustumme juutalaisen kansan eräiden omien oppineiden luomismysteerin varhaisiin ensimmäistä ihmistä koskeviin pohdintoihin.

Androgyyni adam

Ensimmäisessä luomiskertomuksessa se mikä jumalien kuvaksi (myhla mlj b) luodaan on ihminen (mda), joka luodaan  miehiseksi ja naiselliseksi  ja jolle luomisen samana kuudentena päivänä annetaan yhteinen lajinimi adam. Tämä ensimmäinen ihmisrotu tulkitaan vanhaa juutalaista perimätietoa - kabbalaa - taltioivissa teoksissa kuten Zohar´ssa, kaksineuvoiseksi eli androgyyniksi. Olihan ihminen luotu, kuten todettu, jumalien kuvaksi,
 ja jumalat olivat usein antiikissa, niin myös varhaisessa juutalaisuudessa, feminiinis-maskuliinisia. Juutalaisen perinteen tutkija S.L.MacGregor Mathers toteaa teoksessaan "Paljastettu Kabbalah":
"Syystä, jonka itse parhaimmin tietävät, ovat Raamatun kääntäjät hämärtäneet kaikki viittaukset tosiasiaan, että jumaluus on sekä maskuliininen että feminiininen. He ovat kääntäneet feminiinisen pluraalin maskuliiniseksi yksiköksi. Elohimia koskien he ovat kuitenkin olleet 1 Ms. 26:ssa tarkkaamattomia ja paljastaneet tuntevansa oikean muodon: ´Ja Jumala sanoi, tehkäämme ihminen kuvaksemme, kaltaiseksemme...´ Miten nyt ihminen olisi Jumalan kuvana voitu tehdä miehiseksi ja naiselliseksi, ellei Jumala (elohim) ollut sitä myös? Elohim on muodostettu feminiinisestä elohee:sta lisäämällä siihen maskuliinin pääte my, joka lisättynä feminiinisukuiseen sanaan elohee tekee siitä ykseyden, missä naisellinen voima yhdistyneenä miehiseen aatteeseen tuottaa valmiuden saada jälkeläisiä."

Mathers kiinnittää huomiota käsitteisiin  miehinen ja naisellinen, joita 1 Ms. 27:ssä vastaavat hepreaksi rkz ja hbqn; ei siis sya (mies) ja hsa (nainen). Zakar ja neqeba näyttävätkin viittaavan uroksen ja naaraan sukuelimiin, jotka adamin androgyynisessä vaiheessa eivät vielä ole eriytyneet. (zakar:
 puhkaisin, siemenenkuljetin, neqeba: tunnelinaukko.) 

Kuvaus ensimmäisen androgyynin adamin luomisesta toistetaan 1 Ms. 5:n toisessa jakeessa:

"Miehiseksi ja naiselliseksi hän loi heidät ja nimitti heidät nimeen     adam päivänä, jona luotiin heidät."

Sitaateista ilmenee selvästi, että adam, kuten todettu, on yleisnimi, joka kattaa ihmisen yhtä hyvin feminiinisen kuin maskuliinisen tekijän ja ettei miestä ja naista varsinaisesti tarkoittavia heprean termejä luomisprosessin tässä vaiheessa käytetä, luultavasti siksi, että sukupuolista erottautumista tai erottamista ei ole vielä tapahtunut. Adam on yksi ja yksin. Sukupuolinen identiteetti alkaa hahmottua vasta toisessa luomiskertomuksessa, jota tarkastelemme seuraavassa.

Adamin vastakuva

Toinen ns. jahvistinen luomiskertomus alkaa 1 Ms. 2:4:stä. Ensimmäisestä kertomuksesta poiketen ihminen luodaan nyt ennen kasveja ja eläimiä. Häntä ei itse asiassa myöskään luoda (arb)
 vaan hänet  muodostetaan (rjy) maan tomusta, sillä heprean verbi bara viittaa kaiken alkysyntyyn ja verbit asa ja jetsira edellyttävätkin jotain ennalta olemassa ollutta, tässä tapauksessa maa-ainesta. Ihminen muodostetaan nyt siis maan tomusta:

Ja muodosti hvhy-jumala tuon ihmisen tomun maa-aineksesta ja puhalsi hänen sieraimiinsa elämän hengityksen ja tuli tuo ihminen sieluksi eläväksi. (1Ms. 2:7)

Pantakoon merkille, että adam ei edelleenkään esiinny erisnimenä, sillä sanaa edeltää heprean määräävä artikkeli h- (tuo), jota erisnimi ei tarvitsisi ja jota ei erisnimen yhteydessä ylipäätään käytetä. (Käsite adam esiintyy luomiskertomuksissa ilman artikkelia vain viidesti, eikä tuolloinkaan aina erisnimenä.) Tämä ihminen saa nyt tehtäväkseen viljellä ja varjella maata ja oikeuden nauttia maan hedelmiä; kielletyksi jää vain yhden ja sittemmin varsin tunnetun puun hedelmät. Mutta Jumala havaitsee nyt muodostamansa adamin olevan yksin: "Ei ole hyvä tuon ihmisen yksin. Teen hänelle avun hänen vastakuvansa (vdgnk) mukaan." (1Ms.2:18)
Apua adamille Jumala etsii ensin eläimistä, joita tuodaan hänen eteensä ja joille hän antaa nimet. Mutta eläimistä ei löydy sopivaa "apua". Ja niin Jumala päättää nukuttaa adamin ja rakentaa hänelle vastakuvan hänen eteensä (vdgn). Mutta rakensiko Jumala tuon kuvan todella mies-Adamin luusta vaiko samaisen luun jo sisältämistä nais-Evan siemenistä?


Kylkiluu vai olemuspuoli?

Toisen luomiskertomuksen kuvaaman ihmisen olemuksessa on jotain outoa, mikä ei jää oppineilta juutalaisilta tekstintutkijoilta huomaamatta. Rabbiinisessa tunnetussa teoksessa Zohar (Moses de Leon noin v. 128o) pohdiskellaan aihetta:

Aloitti rabbi Acha lauseesta: "Ja Jumala sanoi: Ei ole ihmisen hyvä olla yksiksensä..." Miksi lause alkaa näin? Onhan opetettu, että miehiseksi ja naiselliseksi hän loi heidät. Olemme oppineet, että kaksineuvoiseksi hän loi heidät. Siitä huolimatta hän oli yksin?

Naisellinen puoli oli kuitenkin vain osa häntä itseään ja sen vuoksi hän edelleen oli yksin.

Näin siis rabbi Achan mukaan sanat miehinen ja naisellinen kuvaavat sukupuolisesti kaksinaisen, mutta persoonana yksinäisen adamin olemusta. Tälle ihmiselle Jumala päätti luoda avun:

Ja antoi Jahve-jumala syvän unen tuolle ihmiselle ja hän nukkui ja otti toisen hänen puoliskoistaan ja sulki alimman (alapään)
 lihan..ja rakensi Jahve-jumala tuon puolen ihmisestä, jonka oli ottanut, naiseksi ja toi hänet tuolle ihmiselle.

Ja sanoi tuo ihminen: Tämä on vihdoin luu minun luustani ja liha minun lihastani, tätä kutsuttakoon hsa´ksi, sillä sya´sta otettu tämä.

Kun tarkastelemme näitä sananmukaisesti käännettyjä jakeita, huomaamme, että adam pysyy yhä yleisnimenä. Hänestä ei myöskään oteta kylkiluuta vaan olemuspuoli tai toinen sivu, sillä heprean sana  tsela ilj tarkoittaa myös ja erityisesti vastakkaista sivua tai puolta. Sanaa käytetään esim. kuvaamaan vuoren toiselle puolelle menemistä (2Sm. 16:13). Hyvin sanan luonnetta kuvaa myös sen käyttö merkityksessä  toinen puoli ja toinen puoli kuten tapahtuu kuvattaessa varsin salaperäisen  liitonarkin rakennetta:  "Ja vala siihen neljä kultarengasta... kaksi tulee sen toiselle puolelle ja kaksi sen toiselle puolelle." (2 Ms. 25.12) 

"Kylkiluuksi" käännettynä tsela
 esiintyykin vain Raamatun tässä yhdessä kohdassa; tulkinta tukeutunee 1. Kuningasten kirjan eräisiin jakeisiin, joissa tselot tarkoittaa temppelin rakentamisessa käytettyjä palkkeja.. (Nykyhepreassa tsela on myös kylkiluu)

Adamista erotetaan siis kertomustodellisuudessa feminiininen olemuspuoli, joka rakennetaan mieheen sopivaksi vastakuvaksi (ke-negdo). Kun käsite negdo merkitsee, kuten edellä on ilmennyt, myös eteen tai edessä, ei liene vaikea kuvitella, mitä tällä adamin eteen rakennetulla vastakuvalla tarkoitetaan. Adam ei ehkä tarvitsekaan tätä naisellista "apua" vain viljelyssä tarvitsemanaan siemenvakkana, vaan sinä vakkana, mihin talletetaan elämän siemen, siis naispuolisen adamin edessä olevana astiana
  eli kohtuna. Ennen kehittymistään oikeaksi siitoksen ja hedelmöittymisen kautta raskaaksi tulevaksi naiseksi olikin adam sukutaulunsa antaman kuvauksen mukaan "synnyttänyt kuin kuvansa kaltaisuudessa"; saanut siis omia kloonejaan.

Myöskään sanonnat "luu minun luustani ja liha minun lihastani" ja "häntä sanottakoon miehettäreksi, koska miehestä otettu tämä" eivät kummatkaan automaattisesti oikeuta niiden kirjaimellista tulkintaa, sillä edellistä sanontaa käytettiin kuvaamaan yleistä samankaltaisuutta tai lojaalisuutta: Jeesus ja hänen opetuslapsensa olivat  yhtä luuta ja lihaa, samoin kuningas ja alamaiset ja etenkin  Laaban ja Jaakob, Laaban hyväksyy Jaakobin vävykseen sanoen: "Niin, sinä olet minun luutani ja lihaani." (1 Ms. 29:14) Kirjaimellinen uskomus Eevasta Aatamin kylkiluuna on yhtä johdonmukainen kuin uskomus Jaakobista Laabanin vastaavana.

"Miehessä ja miehettäressä", hepreaksi sya ja hsa, on puolestaan nähtävissä yksi Raamatun tuhansista sanaleikeistä. Tässä näytään ilmaistavan sanan hsa tulevan sanasta sya, ei naisen ottamista konkreettisesti miehestä. Raamatun rikas kuvakieli onkin eräs vanhan tulkintatradition merkittävimmistä lähtökohdista. Kauniita ovat esimerkiksi aiheeseemme liittyen kuvakielen käsitteet kyyhkynen ja puhtoinen; rabbi Acha jatkaa Zohar´ssa:

"Mitä siis teki Kaikkeinpyhin? Hän siunasi hänet ja otti naisellisen  hänestä kuten on kirjoitettu: Otti yhden hänen kylkiluistaan. Mutta mitä merkitsee yhden? Se merkitsee hänen naisellista puoltaan samassa mielessä kuin ilmenee sanoissa: yksi on minun kyyhkyseni, minun puhtoiseni. (Ll 6:9)

Niin kauan kuin naisellinen muodosti ihmisestä vain toisen (achad, yhden) sivun, oli ihminen yksin. Sitten tuli esiin kaksi. (Zohar, folio 3:44b)

Juutalainen traditio androgyynistä alkuihmisestä toistuu Zoharissa usein. Rabbi  Chija löytää ajatuksen psalmeista: "Sinä olet tehnyt minun etummaiseni ja takimmaiseni ja laskenut kätesi minun päälleni." (Ps 139:5). Rabbi  Jizchak tulkitsee edelleen, että etummainen ja takimmainen tarkoittavat samaa kuin aiemmin Laulujen laulussa mainitut kyyhkynen ja puhtoinen eli ihmisen kahta olemuspuolta, maskuliinista ja feminiinistä. Kokoomateos Zohariin kuuluva Idra Suta täsmentää: "Feminiinisyys on erottamaton osa ihmisyyttä. Siksi sanotaan Laulujen laulussa: Minun kyyhkyseni ja puhtoiseni. Älä kuitenkaan lue puhtoiseni vaan kaksoiseni". Idra Suta (Idra Zuta Qadisha: Pienempi Pyhä Kokous) viittaa tässä myös Laulujen laulun 8:8:aan, missä feminiinisyys tulkitaan miehen "pieneksi sisareksi". Zohar´n saksannos kiteyttää asian yksiselitteisen selvästi: "Der Mensch wurde zweigesichtig erschaffen".(Folio II 54b-55a)

Rabbi  Simeon analysoi erityisesti käsitteitä miehinen ja naisellinen (zakar, neqeba) todeten:

"Näissä sanoissa on ilmaistu taivaallinen salaisuus, jotta tulisimme taivaallisen kauneuden ja ykseyden tuntemaan. Tämän salaisuuden mukaan luotiin ihminen. Samankaltaisen salaisuuden mukaan kuin luotiin taivas ja maa. Siksi sanotaan ensin: Näin tulivat valmiiksi taivas ja maa ja vasta sitten: maskuliiniseksi ja feminiiniseksi hän loi heidät.
Siksi ei mikään kuva hengestä, joka ei ole miehinen ja naisellinen, ole taivaallista työtä. Salainen perimätietomme vahvistaa tämän. Tähän viittaavat myös sanat: Ja hän siunasi heidät ja antoi heille nimen adam sinä päivänä jona luotiin heidät. Tällöin nimi  ihminen annettiin ainoastaan mies-naiselliselle ykseydelle. (Zohar: Folio I 55b)

Mies ja nainen.

Varsinaisesti miestä ja naista tarkoittavat heprean käsitteet sya ja hsa ilmestyvät, kuten edellä todettu, toiseen luomiskertomukseen vasta sen jälkeen, kun sukupuoliin erottuminen on tapahtunut. Tällöinkään käsitteet eivät välttämättä tarkoita täydellisesti ehyitä miehiä ja naisia, sillä edelleen rabbiinisen tradition mukaan ensimmäinen oikea ihminen oli adamin neljäs lapsi svna (enosh), jonka nimi merkitsee, kuten adaminkin, ihminen. Heprean suuren synonyymirikkauden tarjoamat käsitevaihtoehdot eivät aina välttämättä palvele vain käyttäjiensä tyylikeinoja tai ole muuten vain sattumia, sillä monet käsitteet sisältävät vivahde-eroissaan informaatiota, joka esimerkiksi luomiskertomuksissa saattaa kuvata ihmisen kehittymisen tai kehittämisen eri vaiheita. Varhaisvaiheen sanat  zakar ja neqeba tulevatkin muualla Raamatussa merkittävän usein käyttöön yhteyksissä. joissa kuvataan sukupuolista poikkeavuutta tai saastaisuutta, kuten homoseksualismia, nekrofiliaa tai sukupuolitauteja: "Joka makaa miehenpuolen (zakar) kanssa niin kuin naisen kanssa maataan, he tekevät molemmat kauhistuksen ja heitä rangaistakoon kuolemalla". (3 Ms. 2o:13)

Mooses määrää myös karkottamaan leiristä kaikki kuolleista saastuneet miehenpuolet (4 Ms. 5:3), myös naisenpuolet (neqeba); kysymys saattoi olla nekrofiliasta, vaikka kuolleeseen koskeminen  ylipäätäänkin saattoi saastuttaa ihmisen. Etenkin, jos kysymyksessä oli - sivumennen sanoen - pappi, joka oli sattunut kuolemaan virantoimituksessaan liitonarkin edessä. Nekrofiliaa tiedetään kuitenkin harrastetun mm. muinaisessa Egyptissä, jonka tavoista Mooses lienee ollut hyvin perillä.

Jumalankuvien tekemistä koskeva kielto on myös mielenkiintoinen: "Ettekä lankeaisi tekemään minkäänlaista patsasta tai jumalankuvaa, jolla olisi miehen (zakar!) tai naisen (neqeba) hahmo". (5 Ms. 4:16) Tässä voidaan hyvin viitata jumalankuviin, joita antiikissa oli runsaasti esittämässä hedelmällisyysrituaaleissa käytettyjä ylisuurella peniksellä tai naisen elimellä varustettuja jumaluuksia. Kielto olisi siis koskenut käytännössä ymmärrettävästi sukuelinten piirtämistä.

Myös sukupuolitauteja kuvataan termejä zakar ja neqeba käyttäen; siemenvuotoiset miehet ja kuukautisvuotoiset naiset olivat myös saastaisia. ( 3 Ms 15:33)

Myös kannattaa pysähtyä Jeremia 31:21:n kohdalla, siihen sisältyy näytteistämme ehkä erikoisin:

rbg bbvst hbkn jrab hsdx hvhy arb yk hbbvsh tbh nykmxtt ytm da

Vanha raamatunkäännöksemme, jota tässä on ehkä mielekkäämpi käyttää, antaa edelliselle suomalaisen vastineen:

"Kuinka kauan sinä mutkistelet sinne tänne, sinä luopiotytär?

     Sillä Herra luo maahan uutta,  nainen miestä piirittää."

Pinnalta katsoen ei kuvakielisessä tekstissä ole mitään ihmeellistä; luopiotytär on selvästi neitsyt Israel, josta Herra luo uuden (hsdx) ja jonka sitten palauttaa omalle maalleen. Näin heikosta ja päättämättömästä Israelista kasvaa nainen (neqeba), joka kykenee jopa piirittämään vahvaa vihollistaan eli tekstin  miestä (rbg, gaber: voimakas nuori mies, uros). Jae sisältää kuitenkin mahdollisen sanaleikin, joka yhdessä siihen liittyvien olennaisten sanojen alkumerkitysten kanssa antaa mahdollisuuden aiheemme kannalta mielenkiintoiseen käännökseen ja tulkintaan. Siteeratun jakeen voimme lukea nimittäin sananmukaisesti:

                          "Kuinka kauan horjuu puolelta toiselle tuo taantunut tyttö?

Sillä Herra luo maassa uuden; naisellinen voimallista ympäröi."

Mikäli tämä sananmukainen käännös vastaa tekstin alkuperäistä tarkoitusta, voi tekstin nähdä kaksikerroksellisena kuvakielenä, missä tytär ei viittaakaan vain Israeliin vaan myös identiteetiltään epävarmaan nuoreen tyttöön, jonka Herra kirjaimellisesti luo uudeksi. Tekstissä heprean uutta vastaava sana chadash on feminiinimuodosssa chadasha ja viittaa tyttöön  bat. Toki se viittaa myös Israeliin, sillä maiden nimet ovat hepreassa feminiinejä. Tätä uutta luomusta kuvataan kuitenkin sitten yllättävästi sanalla neqeba,  jolla on voimakas sukupuolinen luonne ja joka Israelia kuvaavana on outo valinta, mutta joka  miehistä ympäröivänä on luonteva edellyttäen, että tekstissä miehistä vastaava sana  gaber esiintyy tässä samassa merkityksessä kuin sen synonyymi zakar ja on siis neqeban vastakuva. Tämä onkin mahdollista siksikin, että gaber esiintyy muualla myös merkityksissä  nuori mies, voimakas, poikalapsi, miespuolinen perillinen. Sana gaber tulee edelleen heprean verbistä gabar, joka merkitsee  paisua, nousta ylös! Kirjaimellisesti gaber on siis saattanut merkitä miehen paisuvaista; tältä pohjalta ajatellen näennäisesti tekstissä irralliselta tuntuva lause "nainen miestä piirittää" (naisellinen paisuvaista ympäröi) kuvaa yksinkertaisesti miehen ja naisen välistä aktia, joka ilman nekeba´ ta ja gaber´ ia ei olisi mahdollinen.

Tulkinta saa tukea myös kohtaan liittyvästä todennäköisestä sanaleikistä, johon edellä on viitattu. Kysymys: "Kuinka kauan" sisältää näet heprean sanat  ad-matai, jotka voidaan toisin vokalisoiden lukea muodossa ad-meti, jolloin merkitys muuttuu ja jakeen alku kuuluisikin tällöin:

                                    Miehiinkö asti (ad-meti) taannut sinä horjuva tyttö?

Näin siis Herra luo neitsyt Israelin uudeksi samassa mielessä kun Hän luomiskertomuksessa luo adamin uudeksi muodostaen hänelle chavah´n eli kohdun., joka osana adamia oli kätkettynä tämän feminiiniseen princiippiin neqeba´ han. Kuva on vain luomiskertomuksen vastaavaan nähden käänteinen, nyt feminiinistä erotetaan "pieni veli" eli maskuliini.

Jumalan kuva 
Se, mikä edellä on todettu Jumalaa tarkoittavan sanan elohim kaksisukuisuudesta, pätee myös tunnettuun nelikirjaimeen jhvh eli ns. tetragrammatoniin hvhy jonka vastineena suomalaisessa Raamatussamme on yleensä käännös Herra. On helppo havaita, että nimi päättyy feminiinin tunnukseen hee ja että sana alkaa maskuliinisella kirjaimella jod. Kabbalistien mukaan hee ja jod vastaavat yonia ja phallosta, ja kirjainten ideogrammaattisista merkityksistä nimen loppuosa  hee-vav-he (hvh) voidaankin lukea aukko-koukku-aukko. Näin vanha tulkintatraditio näyttäisi vastaavan luonnon biologisia tosiasioita.
Ihmisen kaksisukuinen alkumuoto näkyy luonnollisesti myös ihmisalkion kohdunsisäisessä kehityksessä; aluksi sukupuolettomaan alkioon muodostuu ensin ruskuaispussi joka alkaa kehittyä munasarjoiksi ja sikiöstä tulee naaras ellei jonkin välittäjäaineen antama impulssi muuta kehityksen suunta, jolloin munasarja alkaakin muuttua kiveksiksi ja tulemana on urospuolinen jälkeläinen. Tai jokin uroksen ja naaraan väliltä, sillä luonto tuottaa myös hermafrodiitteja
 eli molemmat sukupuolitunnukset omaavia yksilöitä.

Ihmisen sukupuolinen orientoituminen ei näyttäisi siis ainakaan kaikin osin olevan hänen oman tahdonvaltansa määrättävissä.

Toista luomiskertomusta kutsutaan  jahvistiseksi, koska siinä luovana jumaluutena on yhdysnimi  jehvah-elohjim, suomeksi muodossa Herra Jumala. Käännös Herra  johtuu tunnetusti varsinaista herra-sanaa tarkoittavan adonai´n vokaaleista, joiden avulla tetragrammaton on vokalisoitu. Nelikirjaimen varmaa ääntämystä ei siitä huolimatta tunneta, koska nimeä ei saanut milloinkaan lausua ääneen. Sana esiintyy yksinään vasta 1 Ms 4:1:ssä, missä elämän äiti, siis Eeva, kutsuu yllättäen saamaansa ensimmäistä lasta paitsi mieheksi, ish, myös Herraksi; jhvh:

"hvhy ta sya ytynk dnatv nyk ta dltv vtsa hvx ta idy mdahv"

Kohdan tulkitsee myös uusin käännösversio väärin: "Mies yhtyi vaimoonsa Eevaan, ja Eeva tuli raskaaksi ja synnytti Kainin. Eeva sanoi: Minä olen Herran avulla (?) saanut poikalapsen." Käännös ei ole lainkaan uskottava. Adam ei ensinnäkään alkutekstissä yhdy vaimoonsa vaan hän  tuntee naisensa ja toiseksi alkutekstin kaikki kolme at-prepositiota viittaavat akkusatiiviin; käännöksen Herran avulla edellyttämä et (kanssa) vokalisoidaan sere´n mukaan, kun taas alkutekstissä on kolmasti preposition et yhteydessä gamas-vokalisointi, joka palvelee tässä akkusatiivia!

Virheellinen käännös noussee siitä teologisesta ennakkoasenteesta, että nimitys  jhvh aina ja kaikkialla ilman muuta tarkoittaa korkeinta Jumalaa tai Luojaa.

Näin ei välttämättä ole!

Kabbalistisen lukutavan mukaan prepositio et voidaan näet lukea myös sen erillisten kirjainten alef ja tav aakkosellisen sijainti huomioiden sanonnaksi "alusta loppuun eli kokonaan". Näin siis adam tuntee kokonaan naisensa, saa alusta loppuun Kainin, joka on kokonaan mies eli  kokonaan jhvh. Tällöin tämä nelikirjain jhvh ilmentää nimeen sisältyvine jod ja hee kirjaimineen ihmisen kehittymistä siitoksen (jod) ja synnytyksen (hee)
 kautta lisääntyväksi olennoksi. Erityisesti syntyy nyt mies, jonka sekä yleisnimessä ajsh että erisnimessä Kajn on mukana kirjain jod pienenä keihäänä eli hänen miehisyytensä tunnuksena.

Kun Jod on myös jhvh:n ensimmäinen kirjain, ja kun loppuosa hvh vastaa myös verbiä tulla joksikin, voimme ymmärtää, että ihmisen lapsi on tässä tullut alusta loppuun oikeaksi eli kokonaiseksi mieheksi, keihään mieheksi eli Kajniksi.(kaan:saada, jod:"keihäs")

Vaikka emme lukisikaan prepositiota et edellä kuvatun kaltaisesti, antaa sen akkusatiivinen merkitys jhvh:n edessä siltikin mahdollisuuden edellä esitettyyn tulkintaan. Mutta tulkinnan oikeuttaa kaiken edellä sanotun lisäksi jhvh:n esiintyminen samaisen luvun (IMs.4:26) lopussa heti käsitteen enosh jälkeen. Set saa nimittäin pojan nimeltä Enosh (ihminen), jonka jälkeen tämä ihminen alkaa nykykääntäjän mielestä "nimeltä kutsuen rukoilla avuksi Herraa"! (jhvh:ta!) Käännös teologisoinee tässäkin; ihmisen rukouselämä töksähtää -kontekstille väkivaltaa tehden- yht´äkkiä keskelle alkuihmisen sukutaulua? Asiayhteys huomioiden mielekkäämpi käännös olisikin mielestäni mahdollisimman tekstiuskollinen muoto:

                                "Tuolloin alkoivat kutsua (itseään?) nimessä jhvh.."

Näin tetragrammaton eräässä etymologisessa ja traditionaalisessa merkityksessään tuntuisi viittaavan paitsi Jumalaan myös ihmiseen. Tässä mielessä on mielenkiintoista myös havaita, että kun laskemme adamin sukutalussa (1 Ms. 5) ihmisen lisääntymisiät yhteen, saamme yhdeksän polven jälkeen ennen Noaa alkaen Adamin iästä 13o ja päättyen Lemekin ikään 182 vuosien summaksi luvun 1o56. Luku ei liene sattumalta sama kuin nelikirjaimen yhvh ääntyvien kirjainten yhv perättäiset lukuarvot 1o , 5 ja  6. (Gematrian mukaan)

Lienee myös merkityksellistä, että jhvh esiintyy näissä yhteyksissä ilman elohim´a.

Myöhemmissä Raamatun teksteissä jhvh esiintyy lukemattomia kertoja ja adamia korkeampaa olentoa tarkoittaen nousee viimein Juudan heimojumalaksi. (5 Ms. 32:8). Mutta Korkein Jumala (el eljon) hän ei ainakaan kabbalistisen raamatunlukutavan mukaan ole.

Geenit kertovat

Tämän kirjoituksen tarkoituksena on ollut antaa "oppitradition turvalliselta varjelulta" välttyneen heprealaiseen perimätietoon tutustuneen maallikon näkemys soveltamastaan rabbiinisesta tulkinnasta Raamatun luomiskertomusten sisältöihin ja käsitteisiin. Kysymyksessä on tietysti monien tulkintojen summa, jonka taustana oleva epäortodoksinen paradigma on tietenkin mahdoton perinteiseltä kristilliseltä kannalta katsoen.,  Mutta näkökulma ei pyrikään olemaan kristillinen eikä välttämättä edes erityisen teologinen. Lukutapa on yksi monien mahdollisten joukosta, ja lienee itsessään riittävän mielenkiintoinen olipa sen verifioitavuuden taso mikä hyvänsä. Kun luomiskertomus kuten koko ns. Vanha testamenttikin on alkujaan kirjoitettu pelkin konsonantein ja joidenkin traditioiden mukaan jopa ilman sana- ja lausevälejä, ja kun vokalisointi on vielä tapahtunut vasta noin 2000 vuotta oletetusti vanhimpien tekstiosien jälkeen, on selvää, että täysin varmaa Raamatun alkutekstien lukutapaa ei tunne enää kukaan, tuskin edes heprealaiset itse. Tekstien merkitysten, tarkoitusten ja pyrkimysten koko kontekstiä on mahdoton enää täysin vedenpitävästi tavoittaa. Vaikeutta lisäävät vielä sadat ns. kerranlausutut käsitteet, joiden merkitykset eivät aukene edes ulkopuolisten tekstien avulla.

Kun käännösmahdollisuuksia vokalisoiduissakin editioissa - muista puhumattakaan - on sangen useita, vetoaminen siihen, mitä nimenomaista Raamattu milloin minkäkin kiistakysymyksen suhteen sanoo tai tarkoittaa, on mieletöntä. Tarkoituksettoman kunnian Pyhän kirjan tarkoituksista saavatkin sangen usein kääntäjät. Eivät alkutekstin laatijat.

Tällaista vetoamista Raamattuun varsinkin ns. seurakuntateologisella tasolla valitettavan usein kuitenkin tapahtuu. Kun jotkut vaativat jopa Suomen lainsäädäntöä laadittavaksi Raamatun "totuuksien" pohjalta, he itseasiassa vaativat, että lainsäädäntömme tulisi osin pohjautua -teologisiin käännöstulkintoihin! Historiassa on enemmän kuin tarpeeksi esimerkkejä tämänkaltaisen lainsäädännön toimivuudesta. Lait ovat usein olleet niinkuin ne luetaan ja raamatut niinkuin ne kulloisessakin ajassa tulkitaan. Raamatun käännöksissä kuuluu isännän ääni. Isäntä ei aina ole vain Jumala vaan usein myös ne kirkot, joiden tilaustöitä käännökset ovat. Ne ovat siten erilaisten kristillisten silmälasien läpi nähtyjä ja kertonevat yhtä paljon kirkkojen myöhäsyntyisistä opeista kuin alkutekstien aidoista sisällöistä.

Mitä tulee vielä ihmistä koskeviin luomiskertomuksiin, on huomattava, että vaikka niissä luomisen lopputuloksina kerrotaan miehistä ja naisista, ei siitä seuraa, että sukupuolet olisivat erillisyydessäänkään ehjiä tai täydellisiä. Miehiä ja naisia ovat vaikkapa useimmat ns. sukupuolisesti poikkeavatkin. Myös kristinuskon keskeisin hahmo tunsi ihmisiä, jotka olivat "syntymästään asti avioliittoon kelpaamattomia." Lausuman perusteella ainakaan kaikki ihmiset eivät voineet-laaduttaa sukupuolisuuttaan aina tahdonvaltaisesti.

Toiseksi luomiskertomuksessa ei suinkaan, niin kuin yleensä pidetään itsestään selviönä, aseteta mitään nykyisessä mielessä miehen ja naisen välistä juridista avioliittoa. Luomiskertomuksessahan adamin "avuksi" koetellaan ensin eläimiä ja kun nämä eivät adamille sovi, muovataan  miehen avuksi nainen. Kertomuksessa on koko konteksti huomioiden selvästi kysymys vain siitä, että kunkin lajin tulee pariutua oman lajinsa kanssa. Tätä tarkoittanee toteamus, ettei eläimestä ollut apua adamille, sillä muissa asioissa eläimistä on toki aina ollut ihmisille apua. Heprean varsinaisesti aviovaimoa tarkoittava sana ilmestyykin teksteihin paljon myöhemmin. Tämä sana on 1.Ms. 20 jakeen 3. käsite hlib

"Mutta Jumala tuli Abimelekin tykö yöllä unessa ja sanoi hänelle: ´Katso, sinun on kuoltava sen vaimon tähden, jonka olet ottanut, sillä hän on toisen miehen aviovaimo´."

Luomiskertomus on pohjaltaan evoluutiobiologinen. Ihminen on kehittynyt androgyynistä alkumuodosta, mutta muutosta ovat vauhdittaneet elohimit - mitä nämä sitten ovat olleetkaan -, jotka ovat puuttuneet adamin perimään. Genesis sisältääkin tietoja dna´n
 rakenteesta, ihmisen kromosomeista ja jopa aineen hienorakenteista. Kertomuksen Jumalaksi käännetyt käsitteet eivät välttämättä kuvaa lainkaan persoonallista Jumalaa tai jumalia vaan universumissa vaikuttavia elämän syntymiseksi ja ylläpitämiseksi välttämättömiä vuorovaikutteisia voimia. Niinpä sanan elohjim sananmukainen käännöskin on yksinkertaisesti ”elävä voima” ja sanassa Herra eli Jhvh on neljä kirjainta kuten universumissa on neljä voimaa. 

Sukupuolisuuden vivahteidenkin synnynnäisyyttä tukee myös uusin geenitutkimus
. Professori Dan Hamer on tunnistanut tutkimiltaan 40 homoparilta samankaltaisen geneettisen ominaisuuden; hänestä sukupuolinen poikkeavuus voi johtua vain yhdestä geenistä. Hamerin tutkimus on saanut aivan äskettäin sivustatukea myös löydöstä, jonka mukaan homomiehillä on, kuten naisillakin, oikean käden sormenjäljissä keskimäärin vähemmän uurteita kuin heteromiehillä. Myös homomiesten hypotalamuksessa on havaittu eroja tutkimuksissa verrattujen heteromiesten vastaavien kanssa.

Myös tuore italialaistutkimus tukee homoseksuaalisuuden periytyvyyttä. Se myös selittää, miksi homoseksuaalisen suuntautuminen säilyy sukupolvesta toiseen, vaikka se ei tuotakaan jälkeläisiä

Padovan yliopiston tutkijat ottivat kohteekseen homomiesten äidin puoleisen suvun naiset, jotka olivat synnyttäneet erityisen  paljon jälkeläisiä. Homomiehiä tuottavat geenit näyttävät lisänneen hedelmällisyyttä sukulaisnaisissa, joiden lapsista osa aina perii poikkeavan seksuaalisen suuntautumisen. Tutkijoiden johtopäätöksiä vahvistaa myös havainto, että homomiehillä on miespuolisia homosukulaisia nimenomaan äidin puolelta.

Pohjois-Italiassa tutkittiin kaiken kaikkiaan 98:n homomiehen ja 100:n heteron sukutausta, ja koko otannassa oli 4600 ihmistä.

Myös 1990-luvun kaksostutkimuksissa homous näytti siirtyvän äidin puolelta eli enoilta. Homoutta periyttävä geeniaines on paikannettu X-kromosomin lyhyeen haaraan. Mutta kaksostutkimuksissa lesbouden biologinen selitys jäi avoimeksi. 

Sukupuolisen taipumuksen määräytymisessä ei ole kyse siis vain yhdestä geenistä, kuten Hamer esitti, vaan hyvin monimutkaisesta mekanismista. Homoseksuaalisen taipumuksen käytännössä toteuttamiseen vaikuttavat tietysti myös ympäristötekijät. 

Raamatun luomiskertomukset eivät näytä asettavan esteitä edellä esitettyjen tutkimustuloksien mahdollistamille johtopäätöksille.

Tampereella 2005

Seppo Heinola

� Heprean kielen ideogrammaattisen luonteen vuoksi sana mda voidaan kääntää  myös sanonnalla ensimmäinen kansa (ad-am) tai ensimmäinen puhuva rotu.(a-d-am) Edelleen se kuvaa ensimmäistä verta (a-dam) tai ensimmäistä punaista.  Erittäin mielenkiintoisesti se anagrammina luettuna , siis muodossa  mada adm saa merkityksen – sattumaa tai ei - marsilainen! 





� ”Tehkäämme ihminen kuvaksemme, kaltaiseksemme…”. Luomiskertomus ilmaisee selvästi, että ihmisen tekijöitä on ollut monta. Lääkäri Pekka Reinikainen arvelee kirjassaan ”Unohdettu genesis” Jumalan puhelleen tässä ”ikään kuin itsekseen”. Jotkut teologit arvelevat tässä viitatun jumalan kolminaisuuteen. Kaikki selitykset ontuvat. Elohimeja on yksinkertaisesti ollut, kuten mm. Henokin kirjoista selviää, suuri joukko, joista Jahveh on ollut yksi.


� Mielenkiintoisesti zakar voi edustaa myös Jumalan nimeä: "Ylistetty olkoon hänen pyhä nimensä": v sdq rkzl vdvh Hos.12:6 Geseniuksen mukaan tämä johtuu siitä, että isän nimi ja muisto siirtyy zakar´n kautta jälkeläiseen. Zakar merkitsee siksi myös muistoa, mainetta ja muistamista. Muisto "lävistää" tajunnan. Jumalan nimenä zakar näyttäisi kertovan, että on uskottu jopa jumalien ja ihmisen geneettiseen sukulaisuuteen. Vrt.  zakar-analogia  myös englannin sanaan cigar, sikari. Antiikissa monet phallos-veistokset oli tehty ”sikarin” mallisiksi kivipatsaiksi.



� Bara ei itseasiassa sekään merkitse ”luomista” siinä mielessä, että tyhjyydestä jokin yht´äkkiä luo jotain. Sananmukaisesti bara merkitsee ”irtileikata”, ja kun lapsi irtileikataan äidistään eli sen napanuora äitiin katkaistaan, on bara saanut myös merkityksen syntyä . Sitä käytetään myös veistämistä tarkoittavana verbinä, onhan veistäminen hahmon irtileikkaamista jostain materiaalista. Baran synnyttämistä ajava merkitys näkyy myös sanan heijastumisessa muissa kielissä: birth, barn, bar , baby, ben jne.


�"hntxt rsb rgcy: Sulki alapään lihan" Naisellinen osa on erotettu adamin alapään (hntxt) lihasta (rsb). Kts. mvht syvyys, txt alin osa ja erityisesti Ps. 139:15, missä sanonta jra tvythtb (maan alimmassa paikassa) rinnastuu psalmin 13. jakeen sanontaan yma nubb eli "äitini kohdussa". Psalmi kuvaa miten Jumala on luonut ihmisen "salaisessa paikassa", äidin syvimmässä osassa. Jumala sulkee luomiskertomuksessa siis tähän (hntxt) osaan tulleen haavan erotettuaan siitä ensin naisen "siemenen".






� Todettakoon, että ns. Septuaginta eli Vt:n kreikannos noin 2oo eKr. kääntää tselan sanalla  pleuran , joka on yks. akk.  kylkeä tai sivua tarkoittavasta kreikan käsitteestä pleura. Sana esiintyy Ut:ssa viidesti (Joh. 19:34, 2o:2o,25,27, Apt 12:7); neljästi puhutaan Jeesuksen kyljestä, jossa on haava ja kerran Pietarin kyljestä, johon enkeli hänet herättäessään koskettaa. Septuaginta käännöksenä on kuitenkin varsin ylimalkainen ja kreikan hepreaa korvaavat käsitteet on usein valittu varsin väljästi. (E. F. Bruce: Raamatun juuret)





�  Heprean yksi kohtua tarkoittavista sanoista on Batan ]ub. Vrt. suomen sanaan pata. Malja tai suuri pata oli elämän synnyn symboli esim. druideilla. Kuva ei ole kaukaa haettu kun ajattelemme pitkällä raskaudessaan olevan naisen vatsaa.)


� Hermafrodiitit ovat vääjäämätön todiste sukupuolisen poikkeavuuden synnynnäisyydestä. Hermafrodiitti edustaa yhdenlaisen poikkeavuuden ääripäätä, on helppo ajatella, että muut samansuuntaiset poikkeamat edustavat vain saman tai lähes saman synnynnäisen alkusyyn eriasteistia seurauksia. 





�  Heprean kirjaimen Jod eli y nimi on käsi mutta se kuvaa myös erektiossa olevaa phallosta, mihin sen ideogrammaattinen kuvakin ylöspäin kohoavine sakaroineen viittaa. Vastaavasti heprean kirjaimen Hee eli h nimi on kuvaavasti aukko ja sen ideogrammi (piirros) kuvaa naisen vatsanpohjaa ja jalkoja. Vrt.  esim. sanoja Haara, Hius, Hår, Hear jne.


�Gematria perustuu siihen tosiasiaan, että heprean, kreikan ja latinan kielissä myös numerot ilmaistaan kirjaimin. Antiikissa tätä kielen ominaisuutta hyödynnettiin  paitsi opillisissa tarkoituksissa myös erilaisten salakirjoitusten laatimisessa.


� Kohdassa beula on monikossa, joten oikea käännös kuuluisi: toisen miehen aviovaimoja. Kääntäjä kääntää yksikköön halutessaan välttää mielikuvaa siitä, että Abrahamilla olisi Saaran lisäksi ollut jo tuolloin muita aviovaimoja!





� Eevaksi käännetty sana Chavah muodostuu gematrisesti alkumuodossaan havah numeroista 565, numerot vastaavat Dna´n atomirenkaiden atomilukua kullakin tämän kaksoiskierteen ”askelmalla”. Sanojen adam ja chavah summa on 45+19 eli 64, luku vastaa Dna´n mahdollistamien proteiiniketjujen määrää. Vastaluku 46 ilmaisee ihmisen kromosomien määrän. Puolet tästä on 23, joka heprealaisittain luettuna on 32, joka vastaa sanaa lab eli sydän. 32 on myös kabbalistisen elämän puun luku: elohjim esiintyy Genesiksen 1. luvussa 22 kertaa ja käsite Jumala sanoi 1o kertaa! Ihmisen selkäytimessä on 31 hermosäiettä, joten itse ydin mukaan lukien saadaan selkäydinhermoston luvuksi 32.


Ihmisen suussa on myös 32 hammasta kummassakin leukaluussa. Heprealaisten viisaiden mukaan Korkein suunnitteli koko maailmankaikkeuden tämän luvun 32 mukaan, Siksi Vanha testamentti myös alkaa kirjaimelle beth eli 2 ja päättyy kirjaimeen lamed eli 3o!





� Muita tieteellisiä tuloksia ja niiden arviointia esitellään Setan julkaisemassa Pirjo Latokankaan kirjasessa ”Tie hämmennyksestä sitoutumiseen”  Baffin books 1994. Epäämättömiä Hypotalamus-eroista tehtyjä johtopäätöksiä on esim. arvosteltu siitä, että ympäristötekijät voivat vaikuttaa aivoihin myös takautuvasti. Tähän voisi huomauttaa, että mahdolliset ko. vaikutukset lienevät tapahtuneet jo lapsen niin varhaisessa kehitysvaiheessa, ettei lapsen kohdalla tällöinkään voida puhua omasta valinnasta mitään. Tutkimuksia tulisikin kohdistaa jo pieniin lapsiin ja seurata sitten heidän elinkaartaan useiden vuosien ajalta.

